Document ID: 32014R0868

UREDBA KOMISIJE (EU) št. 868/2014
z dne 8. avgusta 2014
o spremembi prilog k Uredbi (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1059/2003 Evropskega parlamenta in Sveta z dne 26. maja 2003 o oblikovanju skupne klasifikacije statističnih teritorialnih enot (NUTS) (1) ter zlasti člena 3(4), člena 4(1) in člena 5(4) Uredbe,
ob upoštevanju naslednjega:
(1)
Uredba (ES) št. 1059/2003 vzpostavlja skupno klasifikacijo teritorialnih enot, da se omogočijo zbiranje, obdelava in izkazovanje harmoniziranih regionalnih statistik v Uniji.
(2)
Priloge k Uredbi (ES) št. 1059/2003 navajajo teritorialne enote, ki se uporabljajo za statistiko.
(3)
V skladu s členom 5(4) Uredbe (ES) št. 1059/2003 se lahko v primeru obsežne reorganizacije ustrezne upravne strukture v državi članici sprejmejo spremembe klasifikacije NUTS v presledkih, ki so krajši od treh let.
(4)
Klasifikacija NUTS je bila nazadnje spremenjena z Uredbo Komisije (EU) št. 1319/2013 (2).
(5)
Glede na informacije, predložene Komisiji, je bila opravljena obsežna reorganizacija upravne teritorialne razdelitve Portugalske.
(6)
Uredbo (ES) št. 1059/2003 bi bilo zato treba ustrezno spremeniti.
(7)
Ukrepi iz te uredbe so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Priloge k Uredbi (ES) št. 1059/2003 se nadomestijo z besedilom v Prilogi k tej uredbi.
Člen 2
Ta uredba se glede pošiljanja podatkov Komisiji (Eurostatu) uporablja od 1. januarja 2016.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. avgusta 2014

Labels: 10
12
19